Innhold

1	Hensikt	1

2	Målgruppe	1

3	Gjennomføring	1

4	Referanser	2

5	Endringer siden forrige versjon	2

Hensikt

Kvalitetssikre informasjon om og bruk av hjelpebryst og fingermating.

Målgruppe

Jordmødre, barnepleiere, sykepleiere og helsefagarbeidere og andre som jobber med amming på KK.

Gjennomføring

Hjelpebryst kan være en god metode å gi barnet nødvendig tillegg på, både morsmelk(PM) og morsmelkerstatning (MME). Brukes for eksempel hvis kvinnen er brystoperert eller av andre grunner ikke produserer nok melk, men ønsker å amme. Hvis barnet har hjertefeil, Downs syndrom, prematur eller av andre årsaker er sugesvakt.

Fordelene er blant annet at barnet slipper å bli introdusert for flaske og at nærheten i matesituasjonen ivaretas. Mors melkeproduksjon blir også stimulert, så amming, tilleggsernæring og stimulering av brystene blir gjort samtidig. Det kan likevel være nødvendig med håndmelking eller pumping i tillegg for å sikre god stimulering.

Hjelpebryst kan være tungvint å bruke i starten, men som med mye annet, blir det lettere med trening.

Man kan lage et hjelpebryst selv, eller kjøpe et ferdig sett. (se video linker under referanser).

Det består av en tynn slange/sonde som tapes fast ved brystvorten i den ene enden og den andre enden legges i en flaske med PM/MME. Man styrer hvor lett barnet får tak i melken ved å heve eller senke flasken med melk.

Ved fingermating bruker man samme utstyret men taper sonden på en finger og lar barnet suge på denne. Ved små mengder melk kan man ta melken i en sprøyte og kople direkte på sonden i stedet for i en flaske.

Fingermating kan være aktuelt hvis kvinnen er sår eller ved smertefull amming og hun ikke klarer å amme, eller hvis barnet ikke dier.

Fingermating kan også være fint å bruke hvis det er vanskelig å koppmate, eller det er større mengder melk som skal gis og man vil unngå flaske.

Viktig ved fingermating er korte negler og rene hender.

Utstyr til å lage hjelpebryst eller fingermating:

-Liten pumpeflaske med smokk og skrulokk

-Matesonde 1,7-2 mm, klipp av ytterste del med huller før bruk

-Tape

-Pumpemelk eller morsmelkerstatning

-Gi mor og/eller partner opplæring i dette ved behov

Referanser

Interne referanser

Eksterne referanser

Fingermating - YouTube -ammehjelpen.no Hjelpebryst - Ammehjelpen – informasjon, tekst, bilde/video av hjelpebryst og fingermating.

Endringer siden forrige versjon

Ny prosedyre